Sergei Roldugin

Sergei Pavlovitš Roldugin (Сергей Павлович Ролдугин; sündis 28. septembril 1951 Sahhalini oblastis) on Venemaa tšellist ja ärimees, president Vladimir Putini lähedane sõber.

 Elukäik ja tegevus 
Sündis Nõukogude sõjaväelase perekonnas. Lapsena sattus elama Riiga kuhu tema isa suunati teenima. Õppis lätikeelses koolis. Viieaastaselt asus õppima klaverit ja kaheksaselt tšellot.https://www.mariinsky.ru/en/company/conductors/roldugin/ 

1970 lõpetas Emīls Dārziņši nimelise Muusikakeskkooli Riias ning 1975 Leningradi Konservatooriumi ja 1978 aspirantuuri konservatooriumi juures. Veel tudengina asus tööle Leningradi Filharmoonia sümfooniaorkestris, mida juhtis Jevgeni Mravinski. 1980 võitis Praha rahvusvahelisel muusika kevadfestivalil kolmanda koha.

1984–2003 oli ta Peterburi Maria teatri sümfooniaorkestri tšellorühma kontsertmeister, 2002–2003 Peterburi konservatooriumi prorektor, 2003–2004 rektor. 

2005 sai president Vladimir Putinilt loa ehitada Peterburi Muusikamaja endisesse suurvürst Aleksejevi paleesse Moikal. Renoveeritud maja valmis 2008. Kokku kulus remondile 800 miljonit rubla.https://www.rbc.ru/politics/29/03/2016/56fa69d79a794784efde8629 

Aastast 2004 on ta Maria teatri külalisdirigent.

Sihtasutuse "Talendid ja edu" juhatuse esimees, mis koos kultuuri- ja spordiministeeriumiga haldab Sotši olümpiakülla loodud hariduskeskust andekatele lastele vanuses 11 kuni 15 aastat, kes on näidanud üles andeid spordis, loodusteadustes, muusikas ja balletis. Projekti mõtles välja isiklikult Putin. 

Juhib programmi "Talentide jõgi" (noorte esinejate pikad ringreisid Volga piirkonnas) ja "Suursaatkond" (Vene esinejate välisreisid).https://www.forbes.ru/rassledovaniya/finansy/325383-koshelek-violonchelista-kak-sergei-roldugin-spryatal-svoi-dokhody

 Sõprus Vladimir Putiniga 
Tutvus Putiniga 1970. aastatel oma venna Jevgeni kaudu, kes töötas samuti KGBs. Ta on Putini vanima tütre Maria (s. 1985) ristiisa. "Organiseeritud kuritegevuse ja korruptsiooni aruandlusprojekti" (OCCRP) ja Venemaa opositsiooniline ajaleht "Novaja Gazeta" on teda nimetanud Putini "varjatud varanduse salajaseks hooldajaks."https://www.theguardian.com/news/2016/apr/03/sergei-roldugin-the-cellist-who-holds-the-key-to-tracing-putins-hidden-fortune 

Märtsis 2019 avalikustati üleilmne rahapesuskeem, mille kohaselt Venemaa suurim investeerimispank Troika Dialog tegeles rahapesuga 9 miljardi dollari ulatuses, sellest suurim kasusaaja oli Roldugin 69 miljoni dollariga. See skeem, nimetatakse "troika pesumajaks", toimis aastatel 2006–2013 ja koosnes vähemalt 75 omavahel ühendatud offshore-ettevõttest, mis kõik olid Troika Dialogi juhtimisel.https://theweek.com/speedreads/827093/putins-closest-friends-just-implicated-massive-money-laundering-scheme

 Isiklik 
Tema vend oli Jevgeni Roldugin (1949–2020), Vladimir Putini kursusekaaslane KGB koolis, kes töötas Nõukogude ajal Läti NSV KGB keskstruktuuris ja pärast NSV Liidu lagunemist asus äritegevusse, juhatas Lätis Vene gaasi müügiga tegeleva ettevõtte "Latvijas Gāze" tööohutuse ja töökaitse osakonda, 2009–2019 juhatas Venemaa gaasikompanii "Gazprom" Riia esindust, suri novembris 2020 koroonaviirusse.https://rus.delfi.lv/news/daily/latvia/ot-covid-19-umer-evgenij-roldugin-za-nim-v-rigu-prisylali-letayuschij-gospital-mchs.d?id=52663793http://www.baltic-course.com/rus/energy/?doc=12221

 Sanktsioonid 
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides asuv vara külmutati.https://epl.delfi.ee/artikkel/96048091/putini-oligarhid-pankurid-propagandistid-sanktsioonide-all-euroopa-liit-kirjeldab-detailides-kuidas-nad-ukraina-soda-toetasid

 Viited 

Kategooria:Tšellistid
Kategooria:Sündinud 1951